ddrg/super_eurlex huggingface dataset:
5.

Ahmed Ali Abdullah Saleh (alias: Ahmed Ali Abdullah Al-Ahmar) Funkcia: bývalý veľvyslanec, bývalý brigádny generál. Dátum narodenia:25.7.1972. Štátna príslušnosť: Jemen. Číslo cestovného pasu: a) jemenský cestovný pas č. 17979 na meno Ahmed Ali Abdullah Saleh (uvedené v diplomatickom preukaze totožnosti č. 31/2013/20/003140, pozri nižšie) b) jemenský cestovný pas č. 02117777 vydaný 8.11.2005 na meno Ahmed Ali Abdullah Al-Ahmar c) jemenský cestovný pas č. 06070777 vydaný 3.12.2014 na meno Ahmed Ali Abdullah Al-Ahmar. Adresa: Spojené arabské emiráty. Ďalšie informácie: Zohrával kľúčovú úlohu pri podpore vojenskej expanzie húthíovcov. Zapájal sa do činností, ktoré ohrozujú mier, bezpečnosť alebo stabilitu Jemenu. Ahmed Saleh je syn bývalého prezidenta Jemenskej republiky Aliho Abdullaha Saleha (YEi.003). Ahmed Ali Abdullah Saleh pochádza z oblasti známej ako Beít al-Ahmar, ktorá sa nachádza približne 20 kilometrov na juhovýchod od hlavného mesta Saná. Diplomatický preukaz totožnosti č.: 31/2013/20/003140, vydaný 7.7.2013 ministerstvom zahraničných vecí Spojených arabských emirátov na meno Ahmed Ali Abdullah Saleh; súčasný stav: zrušený. Odkaz na špeciálne oznámenie INTERPOL-u a Bezpečnostnej rady OSN: https://www.interpol.int/en/notice/search/un/5895854. Dátum označenia zo strany OSN:14.4.2015 (zmenené 16.9.2015). Ďalšie informácie zo súhrnu dôvodov zaradenia do zoznamu, ktoré poskytol sankčný výbor: Ahmed Ali Saleh pôsobí s cieľom oslabiť autoritu prezidenta Hadiho, zvrátiť jeho pokus o reformu armády a zabrániť pokojnému prechodu Jemenu k demokracii. Zohral kľúčovú úlohu pri podpore vojenskej expanzie húthíovcov. Do polovice februára 2013 vydal Ahmed Ali Saleh tisícky nových pušiek brigádam republikánskej gardy a neidentifikovaným kmeňovým šejkom. Tieto zbrane sa pôvodne obstarali v roku 2010 a boli vyhradené na neskoršie použitie s cieľom získať si vernosť ich príjemcov, a tým politickú výhodu. Keď Salehov otec, bývalý prezident Jemenskej republiky Ali Abdullah Saleh, odstúpil v roku 2011 zo svojej funkcie, Ahmed Ali Saleh si udržal svoju pozíciu veliteľa republikánskej gardy Jemenu. Po viac ako roku prezident Hadi odvolal Saleha, no napriek tomu si v jemenskej armáde zachoval značný vplyv aj po tom, ako bol zbavený velenia. Ali Abdullah Saleh bol označený OSN podľa rezolúcie BR OSN č. 2140 v novembri 2014.
VYKONÁVACIE NARIADENIE KOMISIE (EÚ) 2017/630

z 3. apríla 2017,

ktorým sa dvestošesťdesiaty štvrtýkrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida (1), a najmä na jeho článok 7 ods. 1 písm. a) a článok 7a ods. 5,

keďže:

Dňa 29. marca 2017 sankčný výbor Bezpečnostnej rady OSN rozhodol o zmenení jedného záznamu v zozname osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Príloha I k nariadeniu (ES) č. 881/2002 by sa preto mala zodpovedajúcim spôsobom zmeniť,

PRIJALA TOTO NARIADENIE:

Článok 1

Príloha I k nariadeniu (ES) č. 881/2002 sa týmto mení v súlade s prílohou k tomuto nariadeniu.

Článok 2

Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

(1) Ú. v. ES L 139, 29.5.2002, s. 9.

PRÍLOHA

V prílohe I k nariadeniu (ES) č. 881/2002 sa pod nadpisom „Fyzické osoby“ identifikačné údaje pre záznam „Radi Abd El Samie Abou El Yazid El Ayashi, (alias Mera'i). Adresa: Via Cilea 40, Miláno, Taliansko (trvalé bydlisko). Dátum narodenia: 2. 1. 1972. Miesto narodenia: El Gharbia (Egypt). Ďalšie informácie: a) vo väzbe v Taliansku, mal by byť prepustený 6. 1. 2012; b) po vykonaní trestu podlieha vyhosteniu z Talianska. Dátum zaradenia do zoznamu podľa článku 2a ods. 4 písm. b): 12. 11. 2003“ nahrádzajú takto:
6.

Článok 8 sa mení takto: a) odsek 1 sa mení takto: i) v druhom pododseku sa suma „83 700 EUR“ nahrádza sumou „84 700 EUR“; ii) v treťom pododseku sa suma „41 800 EUR“ nahrádza sumou „42 300 EUR“; iii) v štvrtom pododseku sa znenie „od 20 900 EUR do 62 700 EUR“ nahrádza znením „od 21 200 EUR do 63 500 EUR“; iv) v piatom pododseku sa znenie „od 10 500 EUR do 31 500 EUR“ nahrádza znením „od 10 600 EUR do 31 900 EUR“; b) odsek 2 sa mení takto: i) v druhom pododseku sa suma „278 800 EUR“ nahrádza sumou „282 100 EUR“; ii) v treťom pododseku sa suma „139 600 EUR“ nahrádza sumou „141 300 EUR“; iii) v piatom pododseku sa znenie „od 3 000 EUR do 240 300 EUR“ nahrádza znením „od 3 000 EUR do 243 200 EUR“; iv) v šiestom pododseku sa znenie „od 3 000 EUR do 120 300 EUR“ nahrádza znením „od 3 000 EUR do 121 700 EUR“; c) v odseku 3 prvom pododseku sa suma „7 000 EUR“ nahrádza sumou „7 100 EUR“.
5.

V článku 15 sa odseky 1 a 2 nahrádzajú takto: „1. Na banány s pôvodom v Kolumbii, Ekvádore alebo Peru, ktoré patria do položky 0803 90 10 kombinovanej nomenklatúry (čerstvé banány, okrem plantajnov) a ktoré sú uvedené v kategórii postupného znižovania cla ‚BA‘ v zozname odstránenia ciel v prípade Kolumbie a Peru a kategórii postupného znižovania cla ‚SP1‘ v zozname odstránenia ciel v prípade Ekvádoru pod položkou 0803 00 19, sa do 31. decembra 2019 uplatňuje stabilizačný mechanizmus. 2. Pre dovoz produktov uvedených v odseku 1 sa stanovuje osobitný ročný spúšťací objem dovozu uvedený v druhom, treťom a štvrtom stĺpci tabuľky v prílohe. Po naplnení spúšťacieho objemu dovozu Kolumbiou, Ekvádorom alebo Peru počas zodpovedajúceho kalendárneho roka Komisia v súlade s postupom pre naliehavé prípady uvedeným v článku 14 ods. 4 prijme vykonávací akt, ktorým buď dočasne pozastaví preferenčné clo uplatňované na produkty so zodpovedajúcim pôvodom počas toho istého roka na obdobie najviac troch mesiacov a nepresahujúce koniec kalendárneho roka, alebo stanoví, že takéto pozastavenie nie je primerané. 2a. Ak objemy dovozu dosiahnu v prípade jednej alebo viacerých strán dohody 80 % spúšťacieho objemu dovozu uvedeného v prílohe k tomuto nariadeniu, Komisia formálne písomnou formou upozorní Európsky parlament a Radu. Komisia zároveň postúpi Európskemu parlamentu a Rade príslušné informácie o trendoch v sektore banánov a štatistikách dovozu z krajín, na ktoré sa vzťahuje stabilizačný mechanizmus, a ich príslušných prahových hodnotách s cieľom predpovedať vývoj dovozu na zvyšok kalendárneho roka.“
(4)

V smernici 2014/65/EÚ sa vyžaduje, aby všetky pozície, ktoré držia iné osoby v mene osoby, boli zahrnuté do výpočtu obmedzenia pozícií tejto osoby, a aby sa obmedzenia pozícií uplatnili na úrovni subjektu aj na úrovni skupiny, a preto je potrebné agregovať pozície na úrovni skupiny. Je vhodné stanoviť agregáciu na úrovni skupiny len vtedy, ak materská spoločnosť môže kontrolovať používanie pozícií. Preto by materské spoločnosti mali agregovať pozície držané svojimi dcérskymi spoločnosťami so všetkými pozíciami, ktoré materská spoločnosť drží priamo okrem dcérskych spoločností, ktoré agregujú svoje vlastné pozície. Takáto agregácia môže viesť k pozíciám vypočítaným na úrovni materskej spoločnosti, ktoré sú väčšie, alebo v dôsledku vzájomného započítania dlhých a krátkych pozícií držaných rôznymi dcérskymi spoločnosťami menšie ako na úrovni jednotlivých dcérskych spoločností. Pozície by sa nemali agregovať na úrovni materskej spoločnosti, ak sú tieto pozície držané podnikmi kolektívneho investovania, ktoré držia tieto pozície v mene svojich investorov skôr než v mene svojej materskej spoločnosti, a to v prípadoch, že materská spoločnosť nemôže kontrolovať využívanie týchto pozícií vo svoj prospech.
(2)

Posúdenie by sa malo vykonať vo forme dvoch testov, ktoré sú založené na obchodovaní osôb v rámci skupiny a mali by sa vypočítať na základe jednotlivých tried aktív. Prvý test by mal stanoviť, či osoby v rámci skupiny sú veľkými účastníkmi vzhľadom na veľkosť finančného trhu v danej triede aktív a v dôsledku toho by sa od nich malo vyžadovať získanie povolenia ako investičná spoločnosť. Druhým testom by sa malo stanoviť, či osoby v rámci skupiny obchodujú na vlastný účet alebo poskytujú investičné služby v oblasti komoditných derivátov, emisných kvót alebo ich derivátov v tak veľkom rozsahu vo vzťahu k hlavnej obchodnej činnosti skupiny, že tieto činnosti sa nemôžu považovať za vedľajšie na úrovni skupiny a že od týchto osôb by sa malo vyžadovať získanie povolenia ako investičná spoločnosť.
(2)

Systémy dôchodkového zabezpečenia v mnohých členských štátoch sú aktívnymi účastníkmi na trhoch s mimoburzovými derivátmi. Systémy dôchodkového zabezpečenia však vo všeobecnosti minimalizujú svoje hotovostné pozície a namiesto toho držia výnosnejšie investície, ako sú cenné papiere, a to s cieľom zabezpečiť vysokú návratnosť pre dôchodcov. Subjekty, ktoré prevádzkujú systém dôchodkového zabezpečenia, ktorého hlavným cieľom je zabezpečiť dávky počas dôchodku, zvyčajne vo forme doživotných platieb, ale aj vo forme platieb počas určitého obdobia alebo výplaty jednorazovej sumy, obvykle minimalizujú svoje investície do hotovosti s cieľom maximalizovať efektívnosť a výnos pre svojich poistníkov. Z tohto dôvodu by požiadavka, aby tieto subjekty zúčtovávali zmluvy o mimoburzových derivátoch na centrálnej úrovni, viedla k tomu, že by prišli o významnú časť svojich aktív v prospech hotovosti, aby splnili trvalé požiadavky na marže centrálnych protistrán.
(1)

V delegovanom nariadení Komisie (EÚ) 2015/96 (2) sa stanovuje, že emisné limity uvádzané ako etapa IIIB vznetových motorov s rozsahom výkonu 56 – 130 kW by sa uplatňovali do 30. septembra 2016 na účely typového schválenia poľnohospodárskych a lesných vozidiel kategórií T2, T4.1 a C2, ktoré sú týmito motormi vybavené, a do 30. septembra 2017 na účely uvedenia takýchto traktorov na trh. Etapa IV, ktorá stanovuje prísnejšie emisné limity než etapa IIIB, by sa začala uplatňovať 1. októbra 2016 na účely typového schválenia týchto motorov a úzkorozchodných traktorov vybavených týmito motormi a 1. októbra 2017 na účely uvedenia týchto motorov na trh.
Sudca, predseda Teheránskeho revolučného súdu, úsek 28. Taktiež považovaný za osobu zodpovednú za odsúdenie členov komunity bahá'i. Rozhodoval v povolebných veciach. Udelil dlhodobé tresty odňatia slobody na základe nespravodlivých procesov so sociálnymi a politickými aktivistami a žurnalistami, ako aj viacero trestov smrti demonštrantom a sociálnym a politickým aktivistom.

22.

MORTAZAVI Said

miesto nar.: Meybod, Yazd (Irán) dátum nar.: 1967

Do augusta 2009 teheránsky generálny prokurátor. Ako teheránsky generálny prokurátor vydal všeobecný príkaz, ktorý sa použil na zadržanie stoviek aktivistov, novinárov a študentov. V januári 2010 parlamentné vyšetrovanie ukázalo, že je priamo zodpovedný za zadržanie troch väzňov, ktorí následne zomreli vo väzbe. V auguste 2010 bol zbavený funkcie na základe vyšetrovania iránskej justície zameraného na jeho úlohu v súvislosti so smrťou troch mužov zadržaných po voľbách na jeho príkaz. V novembri 2014 iránske orgány oficiálne uznali, že zohrával úlohu v súvislosti so smrťou zadržaných osôb. Dňa 19. augusta 2015 stiahol voči nemu iránsky súd obvinenia z mučenia a smrti troch mladých mužov v detenčnom centre Kahrizak v roku 2009.
(7)

Komisii a členským štátom bolo 13. októbra 2015 doručené vedecké stanovisko úradu, z ktorého vyplynulo, že na základe predložených údajov bola zistená príčinná súvislosť medzi konzumáciou laktitolu a udržiavaním normálneho vyprázdňovania čriev a že cieľová populácia je bežná populácia dospelých osôb. Preto by sa zdravotné tvrdenie vychádzajúce z tohto záveru malo považovať za tvrdenie, ktoré spĺňa požiadavky nariadenia (ES) č. 1924/2006, a malo by sa zaradiť do zoznamu povolených tvrdení Únie vytvoreného nariadením (EÚ) č. 432/2012.
(8)

Komisii a členským štátom bolo 23. februára 2016 doručené vedecké stanovisko úradu EFSA, z ktorého vyplynulo, že na základe predložených údajov bola zistená príčinná súvislosť medzi konzumáciou kreatínu v kombinácii so silovým tréningom a zvýšením svalovej sily. Cieľovou populáciou sú dospelí vo veku nad 55 rokov, ktorí pravidelne vykonávajú silový tréning. Preto by sa zdravotné tvrdenie vychádzajúce z tohto záveru malo považovať za tvrdenie, ktoré spĺňa požiadavky nariadenia (ES) č. 1924/2006, a malo by sa zaradiť do zoznamu povolených tvrdení Únie vytvoreného nariadením (EÚ) č. 432/2012.
(3)

V súlade s článkom 5 ods. 3 nariadenia Európskeho parlamentu a Rady (ES) č. 178/2002 (3) sa v prípade, že existujú medzinárodné normy alebo ak sa očakáva ich dokončenie, budú brať do úvahy pri vypracúvaní alebo úprave potravinového práva, s výnimkou toho, ak by také normy alebo ich príslušné časti boli neúčinnými alebo nevhodnými prostriedkami na splnenie legitímnych cieľov potravinového práva, alebo ak je pre to vedecké zdôvodnenie, alebo ak by mali za následok inú úroveň ochrany ako je úroveň stanovená za vhodnú v Únii. Okrem toho má Únia v súlade s článkom 13 písm. e) uvedeného nariadenia podporovať konzistentnosť medzi medzinárodnými technickými normami a potravinovým právom a zabezpečiť pritom, aby sa neznížila vysoká úroveň ochrany, ktorú prijala Únia.
(3)

Dňa 30. novembra 2016 Bezpečnostná rada Organizácie Spojených národov (BR OSN) prijala rezolúciu č. 2321 (2016), v ktorej sa stanovujú nové opatrenia voči Kórejskej ľudovodemokratickej republike, a to vrátane zákazu dovozu mede, niklu, striebra, zinku a sôch a zákazu vývozu vrtuľníkov a plavidiel. Rada 27. februára 2017 prijala nariadenie (EÚ) 2017/330 (3), ktorým sa zodpovedajúcim spôsobom mení nariadenie (ES) č. 329/2007, v ktorom sa doplnili prílohy Ih, IIIa a IIIb. Teraz by sa mali určiť meď, nikel, striebro a zinok, sochy a vrtuľníky a plavidlá, ktoré majú byť zahrnuté v týchto prílohách a mali by im byť pridelené referenčné čísla z kombinovanej nomenklatúry uvedenej v prílohe I k nariadeniu Rady (EHS) č. 2658/87 (4).
c)

skutočne vyvážal do Únie dotknutý výrobok po období prešetrovania alebo prijal neodvolateľný zmluvný záväzok vyviezť do Únie značné množstvo, tabuľka v článku 1 ods. 2 sa môže zmeniť pridaním nového vyvážajúceho výrobcu k spolupracujúcim spoločnostiam nezaradeným do vzorky, na ktoré sa preto vzťahuje vážený priemer colnej sadzby pre spoločnosti zaradené do vzorky.
(5)

Usmernenie týkajúce sa postupov analytickej kontroly kvality a validácie pri analýze rezíduí pesticídov v potravinách a krmivách („Analytical quality control and validation procedures for pesticide residues analysis in food and feed“) je uverejnené na webovej stránke Komisie (5).
(6)

S cieľom vyhnúť sa situácii, v ktorej by členské štáty museli prispôsobiť svoje systémy na výpočet platby pre rok nároku 2016 počas platobnej lehoty, a zaručiť predvídateľnosť pre príjemcov, pokiaľ ide o to, ktoré pravidlá sa uplatňujú pri výpočte platby, by sa toto nariadenie malo uplatňovať od 16. októbra 2017, pokiaľ ide o roky nároku počnúc 1. januárom 2017,
mezotrión CAS č. 104206-82-8 CIPAC č. 625

mezotrión 2-[4-(metylsulfonyl)-2-nitrobenzoyl]cyklohexán-1,3-dión

≥ 920 g/kg R287431 max. 2 mg/kg R287432 max. 2 g/kg 1,2-dichlóretán max. 1 g/kg

1. jún 2017

31. mája 2032
(2)

Množstvá, na ktoré sa vzťahujú žiadosti o dovozné povolenia „A“ podané počas prvých siedmich kalendárnych dní mesiaca apríl 2017 na čiastkové obdobie od 1. júna 2017 do 31. augusta 2017, sú v prípade niektorých kvót vyššie ako dostupné množstvá. Malo by sa teda určiť, do akej miery sa môžu dovozné povolenia „A“ vydávať, a to stanovením prideľovacieho koeficientu, ktorý sa má uplatniť na požadované množstvá a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).
(2)

Súčasný text číselného znaku KN 1905 90 60 sa týka pridaných sladidiel, čo vyvoláva pochybnosti v súvislosti s rozsahom pôsobnosti uvedeného číselného znaku KN, a nie je dostatočne presný na to, aby umožnil zatriedenie na základe laboratórnej analýzy. Slová „S pridanými“ by sa mali vypustiť, pretože nie je možné zistiť, či je obsah cukru prírodný, takže výrobok musí byť zatriedený pod číselný znak KN 1905 90 90, alebo či bol pridaný cukor, takže výrobok musí byť zatriedený pod číselný znak KN 1905 90 60. Slovo „sladidlá“ je príliš nejasné, keďže zahŕňa všetky prírodné a umelé látky sladkej chuti bez uvedenia prahovej hodnoty pre obsah sladidla vo výrobku. To by mohlo viesť k používaniu rôznych minimálnych prahových hodnôt alebo k nedostatočnej objektívnosti pri preukazovaní prítomnosti sladidiel vo výrobku.
(2)

Množstvá, na ktoré sa vzťahujú žiadosti o dovozné povolenia podané od 1. do 7. apríla 2017 na čiastkové obdobie od 1. júla do 30. septembra 2017 a na obdobie od 1. júla 2017 do 30. júna 2018, sú v prípade niektorých kvót vyššie ako dostupné množstvá. Malo by sa teda určiť, do akej miery sa môžu dovozné povolenia vydávať, a to stanovením prideľovacieho koeficientu, ktorý sa má uplatniť na požadované množstvá a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).
(3)

Úroveň zrušenia alebo zmenšenia výhod a následného pozastavenia sa zvýšila. Úroveň pozastavenia sa však nemôže upraviť na úroveň zrušenia alebo zmenšenia výhod pridaním výrobkov do zoznamu v prílohe I k nariadeniu (ES) č. 673/2005 alebo ich odobratím z uvedeného zoznamu. V dôsledku toho by Komisia mala v súlade s článkom 3 ods. 1 písm. e) daného nariadenia zachovať zoznam výrobkov v prílohe I nezmenený a zmeniť sadzbu dodatočného cla s cieľom upraviť úroveň pozastavenia na úroveň zrušenia alebo zmenšenia výhod. Štyri výrobky uvedené v prílohe I by preto mali zostať na zozname a sadzba dodatočného dovozného cla by sa mala zmeniť a stanoviť na 4,3 %.
(4)

Úrad prijal kladné vedecké stanovisko (3) k používaniu látky dietyl-[[3,5-bis(1,1-dimetyletyl)-4-hydroxyfenyl]metyl]fosfonát s číslom CAS 976-56-7 a číslom FCM 1007. Úrad dospel k záveru, že uvedená látka nevzbudzuje obavy, pokiaľ ide o bezpečnosť spotrebiteľov, ak sa v procese polymerizácie na výrobu polyetyléntereftalátu (PET) určeného na styk so všetkými typmi potravín za akýchkoľvek kontaktných podmienok, pokiaľ ide o čas a teplotu, používa v koncentrácii do 0,2 hmot. % konečného polyméru. Preto by sa uvedená látka mala doplniť do zoznamu povolených látok Únie s obmedzením, že ju možno používať len v procese polymerizácie na výrobu PET a v koncentrácii do 0,2 hmot. %. Keďže úrad uviedol, že látka sa používa v procese polymerizácie a stáva sa súčasťou hlavného reťazca konečného polyméru, mala by sa uvádzať ako východisková látka.
(3)

Nová hodnota by sa mala určiť tak, že sa vezmú do úvahy iba tie hodnoty, ktoré mohli príslušní výrobcovia overiť, pričom z výpočtu sú vylúčené hodnoty, ktoré boli zjavne nesprávne, t. j. hodnoty nižšie ako 500 kg, ako aj hodnoty týkajúce sa vozidiel, ktoré nepatria do rozsahu pôsobnosti nariadenia (EÚ) č. 510/2011 vrátane vozidiel s referenčnou hmotnosťou vyššou ako 2 840 kg. Nová hodnota je okrem toho založená na váženom priemere, pričom sa zohľadňuje počet nových registrácií vozidiel v jednotlivých referenčných rokoch.
(3)

Z oznámení zaslaných v súlade s článkom 8 písm. a) vykonávacieho nariadenia (EÚ) č. 1273/2011 vyplýva, že v prípade kvót s poradovým číslom 09.4130 sa žiadosti podané počas prvých 10 pracovných dní mesiaca apríl 2017 podľa článku 4 ods. 1 uvedeného vykonávacieho nariadenia vzťahujú na množstvo, ktoré je väčšie ako dostupné množstvo. Malo by sa teda určiť, do akej miery sa môžu dovozné povolenia vydávať, a to stanovením prideľovacieho koeficientu, ktorý sa má uplatniť na požadované množstvá v prípade príslušnej kvóty a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).
(4)

Kapitola A oddiel A bod 3.2 prílohy VIII k nariadeniu (ES) č. 999/2001 by sa preto mal zmeniť pridaním Slovinska do zoznamu členských štátov so schváleným národným programom.
(3)

V článku 5 protokolu a prílohe IV k nemu sa stanovujú zmeny existujúcich colných kvót pre vína s pôvodom v Bosne a Hercegovine s účinnosťou od 1. februára 2017. Príslušné kvóty pre vína sa zvýšili z 12 800 hl na 25 500 hl v prípade kvót pre položky ex 2204 10 a ex 2204 21 a v prípade kvót pre položky ex 2204 22 a ex 2204 29 sa zvýšili z 3 200 hl na 15 100 hl.
(2)

Nariadením (ES) č. 180/2008 prijatým Komisiou v roku 2008 bola za referenčné laboratórium EÚ pre choroby koní okrem moru koní ustanovená inštitúcia Agence française de sécurité sanitaire des aliments (AFSSA), a to na počiatočné obdobie piatich rokov, ktoré uplynie 30. júna 2013. Nariadením Komisie (EÚ) č. 208/2011 (3) sa aktualizovalo nariadenie (ES) č. 180/2008, pokiaľ ide o názov inštitúcie, t. j. Agence nationale de sécurité sanitaire de l'alimentation, de l'environnement et du travail (ANSES). Nariadením (ES) č. 180/2008 zmeneným vykonávacím nariadením Komisie (EÚ) č. 72/2013 (4) sa predĺžilo obdobie ustanovenia inštitúcie ANSES na ďalších päť rokov – do 30. júna 2018.
(4)

V súlade s článkom 3 bodom 9 nariadenia (ES) č. 1069/2009 sa vymedzuje pojem „vodné živočíchy“ odkazom na článok 3 ods. 1 písm. e) smernice Rady 2006/88/ES (3) ako i) ryby patriace do nadtriedy Agnatha a do tried Chondrichthyes a Osteichthyes, ii) mäkkýše patriace do kmeňa Mollusca a iii) kôrovce patriace do podkmeňa Crustacea.
(1)

Smernicou Komisie 2008/127/ES (2) sa metyl(nonyl)ketón zaradil ako účinná látka do prílohy I k smernici Rady 91/414/EHS (3). Vo vykonávacom nariadení Komisie (EÚ) č. 608/2012 (4) sa vyžaduje, aby oznamovateľ, na ktorého žiadosť došlo k zaradeniu metyl(nonyl)ketónu do predmetnej prílohy, poskytol ďalšie potvrdzujúce informácie, pokiaľ ide o: a) špecifikáciu materiálu testovaného v štúdiách toxikológie cicavcov a štúdiách ekotoxikológie; b) špecifikáciu s podpornými údajmi o šarži a validovanými metódami analýzy; c) vhodné posúdenie osudu a správania danej látky a potenciálnych produktov jej transformácie v životnom prostredí a d) riziko pre vodné organizmy a organizmy žijúce pôde. Tieto informácie sa v prípade bodov a) a b) mali predložiť do 30. apríla 2013 a v prípade bodov c) a d) do 31. decembra 2015.
„Fritz Martin Gelowicz [alias Robert Konars, a) Markus Gebert, b) Malik, c) Benzl, d) Bentley]. Adresa: Böfinger Weg 20, 89075 Ulm, Nemecko (posledná adresa). Dátum narodenia: a) 1.9.1979, b) 10.4.1979. Miesto narodenia: a) Munich, Nemecko; b) Liège, Belgium. Štátna príslušnosť: Nemecko. Číslo cestovného pasu: 7020069907 (nemecký cestovný pas vydaný v Ulme, Nemecko, ktorého platnosť uplynie 11. mája 2010). Národné identifikačné číslo: 7020783883 (nemecký federálny preukaz totožnosti vydaný v Ulme, Nemecko, platný do 10.6.2008). Ďalšie informácie: a) spojený s Úniou islamského džihádu (IJU), známou aj ako Skupina islamského džihádu; b) Spojený s Danielom Martinom Schneiderom a Ademom Yilmazom. c) Vo väzbe v Nemecku v júni 2008. Dátum zaradenia do zoznamu podľa článku 2a ods. 4 písm. b): 27.10.2008.“
(6)

Komisia by mala každý rok predkladať správu Európskemu parlamentu a Rade o hlavných výsledkoch a činnostiach EFRAG v predchádzajúcom roku. V uvedenej správe by sa mal tiež preskúmať vývoj, pokiaľ ide o kritérium rozšíreného verejného blaha, a správa by mala poskytnúť podrobný prehľad o vývoji v oblasti medzinárodných štandardov finančného výkazníctva (IFRS). Účtovné štandardy by nemali ohrozovať finančnú stabilitu v Únii ani brzdiť hospodársky rozvoj Únie.
(13)

Komisia by mala mať možnosť zorganizovať so súhlasom členského štátu, ktorý má záujem o podporu, poskytovanie tejto podpory v spolupráci s európskymi a medzinárodnými organizáciami alebo inými členskými štátmi, ktoré pristúpili na to, že budú pôsobiť ako reformní partneri. Členský štát, ktorý má záujem o podporu, by mal mať možnosť vstúpiť v určitej oblasti alebo oblastiach podpory do partnerstva s jedným alebo viacerými členskými štátmi ako reformnými partnermi, pričom tieto štáty mu pomôžu s formulovaním stratégie a plánov realizácie reforiem, s navrhovaním kvalitnej pomoci alebo s dohliadaním na vykonávanie stratégie a projektov. Hoci zodpovednosť za reformy nesie členský štát, ktorý má záujem o podporu, reformní partneri a/alebo iné členské štáty, ktoré poskytujú podporu, by mali mať možnosť prispieť k úspešnému vykonávaniu programu.